recursal/SuperWikiNEXT-32B huggingface dataset:
**קנוט הרברט "מורן" קרלסון** (בשוודית: **Herbert Karlsson**; ‏9 באוגוסט 1896 – 12 באוקטובר 1952), בעיקר ידוע כ**הרברט קרלסון**, היה כדורגלן שוודי, ששיחק בעמדת החלוץ.

קריירה
------

קרלסון נולד בשנת 1896 בגטבורג שבשוודיה, והחל את הקריירה בשלושה מועדונים מקומיים. הוא הצטרף ב-1917 לגטבורג שם הפך לכוכב הראשון הגדול שלה. קרלסון זכה עימה בשנה שלאחר הצטרפותו בליגה השוודית. בשנת 1922 עבר לשחק בארצות הברית עם ניו יורק ויקינגס מליגת העיר ניו יורק. לאחר ששיחק גם בקבוצות האמריקאיות אינדיאנה פלורינג, ניו יורק נאיונלס
וניו יורק ג'יינטס, קרלסון שב ב-1936 לשוודיה שב נשאר עד מותו.

במדי נבחרת שוודיה השתתף באולימפיאדת 1920, ובסיבוב הראשון כבש חמישייה בניצחון 0–9 על יוון. נבחרתו הודחה על ידי הולנד ברבע הגמר לאחר תוצאה 5–4 בהארכה, משחק בו כבש צמד וסיים ככובש המצטיין בטורניר עם שבעה שערים. לאחר חזרתו לאירופה על מנת להשתתף באולימפיאדת 1936, קרלסון חזר לשחק בשוודיה. בסך הכל ערך במדיה 20 הופעות וכבש 19 שערים.

קישורים חיצוניים
----------------

ויקישיתוף מדיה וקבצים בנושא **הרברט קרלסון** בוויקישיתוף

* פרופיל, באתר Transfermarkt
{\displaystyle \ (g\circ f)(x)}, **הרכבה** של \ g על \ f
במתמטיקה, ה**הרכבה** של פונקציות היא פונקציה המתקבלת מהפעלת פונקציות בזו אחר זו.

ובאופן פורמלי: אם f פונקציה מ-X ל-Y ו-g פונקציה מ-Y ל-Z, אז ההרכבה g\circ f (בסדר זה, קרי: g מורכבת על f) היא הפונקציה מ-X ל-Z המוגדרת לפי {\displaystyle \ (g\circ f)(x)=g(f(x))}. ההרכבה מוגדרת בתנאי שהתמונה של הפונקציה הראשונה (f) מוכלת בתחום של הפונקציה השנייה (g).

תכונות
------

התכונה החשובה ביותר של הרכבת פונקציות היא האסוציאטיביות של הפעולה: אם אפשר להרכיב את h על g ואת g על f, אז {\displaystyle h\circ (g\circ f)=(h\circ g)\circ f}. בזכות תכונה זו, והעובדה שלמערכות של פונקציות יש תפקיד מרכזי כל-כך במתמטיקה, מרבית הפעולות במבנים אלגבריים, ובראשם החבורות, הם אסוציאטיביים. לדוגמה, אוסף כל הפונקציות מקבוצה X לעצמה הוא מונויד. פונקציה {\displaystyle f\colon X\to Y} שהיא פונקציה חד-חד-ערכית ועל היא **הפיכה**: קיימת {\displaystyle g\colon Y\to X} כך ש-{\displaystyle g\circ f=\operatorname {id} \_{X}} וגם {\displaystyle f\circ g=\operatorname {id} \_{Y}} (דהיינו, ההרכבה g\circ f היא פונקציית הזהות על X, ובנוסף ההרכבה {\displaystyle f\circ g} היא פונקציית הזהות על Y). למעשה, אם קיימת פונקציה g שכזו היא יחידה, ולכן מכונה "הפונקציה ההופכית של f" ולרוב מסומנת ב-{\displaystyle f^{-1}}.

הרכבה של פונקציות ממשיות
------------------------

הרוב המכריע של הפונקציות המופיעות בחישובים מדעיים מתקבלות כהרכבות של פונקציות יסודיות; הרכבות כאלה נקראות פונקציות אלמנטריות. למשל, הפונקציה {\displaystyle \ f(x)=e^{\sin(x^{2})}} היא ההרכבה {\displaystyle f={\mathord {\exp }}\circ {\mathord {\sin }}\circ s} כאשר {\displaystyle s(x)=x^{2}} ו- {\displaystyle \exp(x)=e^{x}}.

ניתן לדון גם בגבול של הרכבת פונקציות ממשיות: אם f ו-g פונקציות שעבורן \lim \_{{x\rightarrow x\_{0}}}f(x)=y\_{0} וכן גם קיים הגבול \lim \_{{y\rightarrow y\_{0}}}g(y)=L (עבור {\displaystyle x\_{0},y\_{0}} כלשהם), אז הגבול של הרכבת הפונקציות g\circ f כאשר {\displaystyle x\to x\_{0}} קיים ושווה ל-{\displaystyle \lim \_{x\rightarrow x\_{0}}(g\circ f)(x)=\lim \_{y\rightarrow y\_{0}}g(y)=L}. אם מתקיים לפחות אחד משני התנאים הבאים, אז גם {\displaystyle g\left(\lim \_{x\rightarrow x\_{0}}f(x)\right)=L} מתקיים: g רציפה ב-y\_{0} (כלומר {\displaystyle L=g(y\_{0})}) או שקיימת סביבה מנוקבת של x\_0 שבה {\displaystyle f(x)\neq y\_{0}}. שני תנאים אלו מספיקים אך לא הכרחיים.

כלל השרשרת קובע את הנגזרת של הרכבת פונקציות, באופן התלוי בנגזרות של המרכיבים.

קישורים חיצוניים
----------------

ויקישיתוף מדיה וקבצים בנושא **הרכבת פונקציות** בוויקישיתוף
* הרכבת פונקציות, באתר MathWorld (באנגלית)
מיקום המאוזולאום ברומא העתיקה
מצבתה של אגריפינה
**המאוזוליאום של אוגוסטוס** הוא מבנה הקבורה המפואר שבנה הקיסר הרומי אוגוסטוס בשנת 28 לפנה"ס בשדה מרס בעיר רומא, על גדתו המזרחית של נהר הטיבר, מתוך מחשבה שישמש מקום הקבורה שלו עצמו ושל בני משפחתו.

המקום בו נמצאים שרידי המאוזוליאום נקרא באיטלקית "פיאצה אאוגוסטו אימפרטורה" (Piazza Augusto Imperatore).

היסטוריה
--------

המאוזוליאום הוא אחד המבנים הראשונים שאוגוסטוס הורה על בנייתם לאחר ניצחונו בקרב אקטיום בשנת 31 לפנה"ס.

במאוזוליאום נקברו מרקוס קלאודיוס מרקלוס, מרקוס ויפסניוס אגריפה, אוקטביה, דרוסוס, לוקיוס קיסר, גאיוס קיסר, אוגוסטוס, גרמניקוס, דרוסוס הצעיר, ליוויה, נירון יוליוס קיסר, אגריפינה, טיבריוס, קלאודיוס, בריטניקוס, פופיאה סבינה, נרווה ויוליה דומנה (שני האחרונים לא השתייכו לשושלת היוליו-קלאודית).

בשנת 411 בזזו הגותים את המאוזוליאום.

במהלך ימי הביניים ביצרו את המבנה והפכו אותו לטירה של משפחת קולונה, עד גירושה מרומא בשנת 1167, אז נהרסה הטירה.

במהלך המאה ה-19 שימש המבנה זירה לקרבות שוורים. רק בשנות ה-30 של המאה ה-20 החלו לבצע במקום חפירות ארכאולוגיות, במסגרת השאיפה של השלטון הפשיסטי לחדש את הדרה של רומא.

תיאור המבנה
-----------

המאוזוליאום מעגלי בצורתו, וכלל מספר מעגלים של לבנים ואדמה שבה היו נטועים עצי ברושים. במרכז המאוזוליאום היה (ככל הנראה) גג בצורת חרוט, או פסל של אוגוסטוס. בתוך המבנה היו חדרי הקבורה.

שני אובליסקים עשויים גרניט ורודה עמדו בפתח המבנה. כיום הם ניצבים בפיאצה דל'אסקווילינו ובמזרקת הקווירינל. מסדרון הוביל מפתח המבנה לעבר חדרי הקבורה במרכזו.

קוטרו של המבנה היה 90 מטרים, וגובהו 42 מטרים.

בשנת 2016 אושר תקציב לשיקום המבנה וסביבתו כדי לאפשר גישה לציבור. ב-1 במרץ 2021 נפתח האתר למבקרים.

קישורים חיצוניים
----------------

ויקישיתוף מדיה וקבצים בנושא **מאוזוליאום אוגוסטוס** בוויקישיתוף
* 

* אתר האינטרנט הרשמי של מאוזוליאום אוגוסטוס

הכניסה למאוזוליאום.
* תצלום אוויר של המאוזולאום מתוך אתר גוגל מפות
* רודולפו לנצ'יאני, **רומא הפגנית והנוצרית**, תיאור הלוויית אוגוסטוס

הערות שוליים
------------

1. ↑  Mausoleo di Augusto riapre dopo 14 anni. La storia: da tomba imperiale a circo e sala concerti, קוריירה דלה סרה, 1 במרץ 2021

  

תכנית המבנה בתרשים של ג'ובאני בטיסטה פיראנזי, 1756

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544479705171
* GND: 4349570-9
* LCCN: sh94005170
* VIAF: 239172984
* WorldCat: viaf-239172984

 |
אין לבלבל עם אין לבלבל ערך זה עם הערך "אי הנחש" או "אי הנחשים (ברזיל)".

**אי הנחשים** (באוקראינית: **Острів Зміїний**, ברומנית: **Insula Şerpilor**) הוא אי אוקראיני בים השחור בסמוך לגבול עם רומניה, במרחק של 45 קילומטרים מהדלתה של הדנובה.

אי הנחשים הוא האי המרכזי מבין 5 איים קטנים, בנפת קיליה, מחוז אודסה, באוקראינה. רומניה טוענת שהאי שייך לה והיא הגישה תביעה לריבונות עליו. התביעה מתבררת בבית הדין הבינלאומי בהאג.

שטח האי הוא 170 דונם. הנקודה הגבוהה ביותר על האי נמצאת בגובה 41 מטר מעל פני הים. המרחק בין שתי הנקודות המרוחקות ביותר על האי הוא 1,973 מטרים. על האי אין מקורות מים מתוקים והצמחייה דלילה מאוד.

ציור של אי הנחשים בשנת 1896
בעבר האי שימש כבסיס דיג, ובשנים האחרונות ניסתה אוקראינה לפתח בו תיירות. חשיבות האי גדלה לאחר שנמצאו מרבצי נפט בקרקע הים בסביבה.

היסטוריה
--------

האי הוזכר לראשונה בכתבים יוונים מהמאה ה-7 לפני הספירה, בהם הוא נקרא "האי הלבן" (ביוונית: Λευκή). האי היה לנקודת עגינה של ספינות סוחר שנעו בין יוון לבין המושבות היווניות בחופיו הצפוניים של הים השחור. היוונים בנו על האי מקדש לאכילס. שרידי המקדש התגלו באקראי בשנת 1823, אך לא נשתמרו עד היום. בשנת 1843 השתמשו בהם לבניית מגדלור באי. האי עבר לשליטת האימפריה הרומית במאה ה-1 לפני הספירה. לאחר חלוקת האימפריה הרומית היה האי חלק מביזנטיון. עם נפילת האימפריה הביזנטית במאה ה-15 עבר האי לשליטה האימפריה העות'מאנית.

לאחר תבוסת הטורקים במלחמה העות'מאנית-רוסית (1828–1829) עבר האי לשליטת האימפריה הרוסית, אם כי לא לזמן רב. בשנת 1856, לאחר הפסדה של רוסיה במלחמת קרים, הועבר האי לידי רומניה. בתקופת השלטון הרומני שימש האי כבית סוהר לחיילי צבא רומניה.

באפריל 1944, במהלך מלחמת העולם השנייה, הונחת על האי כוח קטן של חיילי הצבא האדום. חיל המצב הרומני של האי נכנע מיד ללא קרב. השליטה הסובייטית באי עוגנה בחוזה שנחתם בין רומניה לברית המועצות ב-23 במאי 1948. בתקופת ברית המועצות היה האי שטח צבאי סגור. על האי הוצב מכ"ם של יחידת נ"מ ובסיס קטן של משמר הגבול.

לאחר התפרקות ברית המועצות הפך האי חלק מאוקראינה העצמאית שהציגה בו חיל משמר גבול.

ב-24 בפברואר 2022, ביום הראשון של הפלישה הרוסית לאוקראינה, נכבש האי על ידי רוסיה. הקרב הסתיים תוך דקות לאחר שספינות מלחמה רוסיות השמידו את כל התשתית הצבאית על האי ולקחו בשבי הרוסי 13 שומרי גבול אוקראינים שאוקראינה טענה בתחילה שסירבו להיכנע ונהרגו. הרוסים נסוגו ב-30 ביוני 2022.

קישורים חיצוניים
----------------

ויקישיתוף מדיה וקבצים בנושא **אי הנחשים** בוויקישיתוף

הערות שוליים
------------

1. ↑  "Ukrainian Navy confirms Snake Island soldiers are alive, POWs". *jpost.com*. The Jerusalem Post. 28 בפברואר 2022. ארכיון מ-28 בפברואר 2022. נבדק ב-28 בפברואר 2022. `{{cite web}}`:  (עזרה)
2. ↑  פוטין משיב לביקורת של ג'ונסון: "הייתה זו אישה שפלשה לפוקלנד" | חדשות 13, באתר רשת 13

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007291077505171
* GND: 4815053-8
* LCCN: sh00002393
* VIAF: 243212446
* WorldCat (עם VIAF): 243212446

 |
שני פגיונות סאי עתיקים
**סאי** (ביפנית: **釵**) הוא כלי נשק ופגיון המשמש במסורת אמנויות הלחימה קראטה, טגומי וקובודו בסגנון אוקינאווה. רכיבי הסאי הם מוט, חוד ושתי שיניים בצדדים. ידית הסאי לרוב מצופת עור, והסאי משמש בתרבות הפופולרית ככלי המזוהה עם נינג'ות.

היסטוריה
--------

לפני הגעתו של הסאי למחוז אוקינאווה, מדינות כמו תאילנד, וייטנאם, סין, מלזיה ואינדונזיה עשו שימוש בסאי. צורתו האינדונזית של הסאי נקראה "צ'אבאנגה" או "טז'אבאנג", ושימוש את מתרגלי הסילת. הסאי ככל הנראה פותח מהטרישולה, מעין קלשון, ועקב העובדה שמקור הטרישולה הוא באסיה, יש להניח שהסאי הומצא בהודו במקביל לעליית ההינדואיזם והבודהיזם. באוקינאווה, המשטרה המקומית השתמשה בסאי לעצירת פושעים, ונסיך אוקינאווה משנת 1668 עשה שימוש בסאי ככלי נשק. הסאי פותח לג'יטה, בעל עיצוב דומה לסאי אך בעל רק שן אחת בצד, ולעיצוב המאנג'י – בעל יוקו אחת כלפי מעלה ושנייה כלפי מטה.

חלקי הסאי
---------

עיצוב המאנג'י של הסאי
* **מונוצ'י** – פיר הסאי. עשוי להיות עגול או חלול.
* **יוקו** – שיני הסאי משני צדדיו. השפיע במידה קלה על סמל צלב הקרס.
* **טסיום** – חוד הסאי המרכזי.
* **מוטו** – הקצה העגול של הסאי, המחבר את שלושת החודים.
* **טסוקה** – ידית הסאי. מצופה בדרך כלל בעור או בחומר פלסטיים כדי לספק אחיזה נוחה.
* **טשוקאגאשירה** (או בקיצור טשוקה) – התחתית של ידית הסאי.
* **סאקי** – קצה בתחתית.

טכניקה
------

שני פגיונות סאי בסגנון הוליוודי
לוחמים משתמשים בסאי בדרך כלל בזוגות: אחד בכל יד. הסאי נלמד בתרגול הקיהון והקאטה, וכולל הגנות ומתקפות ברמות גבוהות. הסאי משמש בעיקר לדקירות קצרות במקלעת הצליאק, אך יש בו גם טכניקות הגנה. ישנן דרכים שונות לאחיזה בסאי, הנותנות רבגוניות וקטלניות ללחימה: דרך אחד היא לתפוס את הטסוקה, ולדחוף את האצבעות במרווחים בין היוקו והטסיום. זה מאפשר לתפעל את הסאי כך שיהיה לחץ על הזרוע, ועוזר לשמור על האגודל בעת מתקפה נגדית. דרך נוספת היא ריכוז כוח האגרוף על הטסוקה, ובזמן שהטסיום משמש לדקירה, היוקו מסוגלות להגן על היד ממתקפה. השיטה הנפוצה ביותר היא אחיזת כל היד על הטסוקה, כמו הקטאנה והוואקיזאשי.

בתרבות הפופולרית
----------------

* הסאי ככל הנראה מזוהה יותר מכל עם רפאל, אחד מצבי הנינג'ה.
* בסרטי נינג'ות שונים, הסאי הוא מנשקיהם הנפוצים של הנינג'ות.
* בספרי הקומיקס השונים, הסאי משמש לעיתים נינג'ות ומתנקשים. ניתן למנות את אלקטרה מחוברות הקומיקס דרדוויל של חברת מארוול קומיקס, ורפאל מקבוצת צבי הנינג'ה.
* היות שהסאי מזוהה עם נינג'ות, הוא מופיע בסדרות אנימציה וכנשק במשחקי וידאו.
* בסרט "המומיה חוזרת" נראות הנסיכה נפרטירי ואנך סו-נמון נלחמות ביניהן עם פגיונות סאי.

ראו גם
------

* קובודו אוקינאווה
* טרישולה
* ג'יטה

לקריאה נוספת
------------

* פומיו דמורה, "סאי: נשק הקראטה של ההגנה העצמית"

קישורים חיצוניים
----------------

ויקישיתוף מדיה וקבצים בנושא **סאי** בוויקישיתוף

| כלי נשק יפניים מסורתיים |
| --- |
| חרבות | חרב יפנית • אודאצ'י • טאצ'י • קודאצ'י • קטאנה • ואקיזאשי • נינג'אטו • שינקן |  |
| חרבות אימון | בוקן • שינאי • איאייטו • שינקן |
| נשקי מוט | בו • יארי • נגינטה • ביסנטו • סאסומאטה • סודגאמארי • טורימונו סאנדוגו • צוקובו |
| פגיונות | טאנטו • קאיקן • סאי |
| כלי ירייה והטלה | יומי • שוריקן • קונאי |
| שריון | שריון יפני • קאבוטו • בוגו • דו • דו מארו • סאנגו • קארוטה • האראמאקי • קיקו • קוסארי • או יורוי • טאטאמי • ממפו |
מערכון הגבול הימי מערכון הגבול הימי
**הסכם הגבול הימי בין ארצות הברית לברית המועצות** (שרוסיה הצהירה על עצמה כיורשת ברית המועצות, אך טרם אושר על ידי הפרלמנט הרוסי)[דרושה הבהרה] הוא הסכם הסדרת גבולות בין המדינות.

הסנאט של ארצות הברית נתן את עצתו והסכמתו לאשרור כבר ב-16 בספטמבר 1991 והוא אישור של אמנת ארצות הברית-רוסיה הקודמת שנחתמה במרץ 1867. גבול ים זה ידוע גם בשם קו **בייקר-שוורדנאדזה** או **הסכם בייקר-שוורדנאדזה**, על שם הפקידים שחתמו על העסקה, שר החוץ הסובייטי אדוארד שוורדנדזה ומזכיר המדינה האמריקני ג'יימס בייקר.

מהנקודה, 65 ° 30 'N, 168 ° 58' 37 "W. הגבול הימי משתרע צפונה לאורך המרידיאן 168 ° 58 '37" W דרך מיצר ברינג וים צ'וקצ'י אל האוקיינוס הארקטי ככל שמאפשר החוק הבינלאומי. מאותה נקודה דרומה, הגבול עוקב אחר קו שצוין לפי עמדות גאוגרפיות ימיות שצוינו בהסכם.

מחלוקת
------

הצורך בגבול הימי עלה לאחר שארצות הברית רכשה את אלסקה מהאימפריה הרוסית. באותה עת הוגבלו האינטרסים הימיים הלאומיים רק עד לגבול של שלושה קילומטרים.

אמנת הרכישה אכן הזכירה גבול מעבר לים ברינג; עם זאת, עם הנהגת חוק הים, גבול 200 הקילומטרים, נושא הגבול הפך לדחוף, מכיוון שאף אחד מהצדדים לא הצליח לייצר את המפות ששימשו במהלך משא ומתן הרכישה המקורי. יתר על כן, שני הצדדים הסכימו שהגבול נועד להיות קו ישר במפה, אך הם לא הסכימו באיזה היטל משתמשים: מרקטור או קונפורמי. הדבר הביא לכ-15,000 מיילים ימיים רבועים של שטח שנוי במחלוקת. קו 1990 חילק את ההבדל בין שני הקווים והכניס כמה "אזורים מיוחדים", שהיו מעבר לאזור 200 המיילים, אך בהם הצדדים קיבלו את זכויותיהם. החלק הגדול יותר של השטח השנוי במחלוקת בים ברינג הוסכם כשייך לארצות הברית; הקונגרס בארצות הברית אשרר את ההסכם במהירות, אך ברית המועצות לא הצליחה לאשרר את ההסכם לפני קריסתה בשנת 1991. רבים ברוסיה מתחו ביקורת על מיכאיל גורבצ'וב ואדוארד שוורדנדזה על כך שהם מיהרו לחתום את העסקה, הפסיקו את זכויות הדייג הרוסית והטבות ימיות אחרות ומתעקשים לשוב ולנהל משא ומתן. ארצות הברית ממשיכה במאמצים לאכוף את קו הגבול כנגד ספינות הדייג הרוסיות, על מנת לבנות את הראיות ל"הנהגה הממלכתית הכללית" מאחר שלטעמם הסכם 1990 הוא אכן הגבול הימי בין שתי המדינות.

קישורים חיצוניים
----------------

ויקישיתוף מדיה וקבצים בנושא **הסכם הגבול הימי בין ארצות הברית לברית המועצות** בוויקישיתוף

הערות שוליים
------------

1. 1 2  1990 USSR/USA Maritime Boundary Agreement
2. ↑  Status of Wrangel and Other Arctic Islands
3. ↑  "European press review", September 4, 2002, *BBC News* (retrieved Sep. 29, 2009)
4. ↑  "US-Russian Bering Sea Marine Border Dispute: Conflict over Strategic Assets, Fisheries and Energy Resources", by Vlad M. Kaczynski, Warsaw School of Economics, "Maritime Border Conflicts", *Russian Analytical Digest*, no.20, 1 May 2007 (אורכב 13.09.2016 בארכיון Wayback Machine)
טעות הדפוס
עמוד השער של "התנ"ך המרושע".
**התנ"ך המרושע** (באנגלית: **The Wicked Bible**; ליתר דיוק **הביבליה המרושעת**) המכונה גם **תנ"ך הנואפים** (**The Adulterous Bible**) או **תנ"ך החוטאים** (**The Sinners' Bible**) הוא כינוי למהדורה של תרגום המלך ג'יימס של הביבליה, כתבי הקודש הנוצריים, שיצאה לאור בשנת 1631 בידי בית הדפוס של רוברט ברקר ומרטין לוקס - בית הדפוס המלכותי בלונדון שבאנגליה באותה עת.

שמו של תנ"ך זה נובע מטעות דפוס שבו, כאשר המילה "לא" נשמטה בעת הדפסת הדיבר השביעי של עשרת הדיברות בספר שמות - וכך נכתב בו "תנאף" ("Thou shalt commit adultery") במקום "לא תנאף".

כאשר התגלתה טעות הדפוס הובאו המדפיסים לדין בבית המשפט של חדר הכוכבים (אנ') ונקנסו בשל טעות הדפוס בסך של 300 לירות שטרלינג (סכום גבוה מאוד באותה עת, שווה ערך ל-62,026 לירות שטרלינג נכון לסוף 2019) על ידי צ'ארלס הראשון, מלך אנגליה.

מרבית העותקים של הספר נאספו ונשרפו. עותקים מעטים שרדו באוספים. טעות דפוס זו נחשבת לאחת מטעויות הדפוס המפורסמות בהיסטוריה.

אחד העותקים של הספר מצוי בספריית העיר ניו יורק ואחר בספרייה הבריטית.

קישורים חיצוניים
----------------

ויקישיתוף מדיה וקבצים בנושא **התנ"ך המרושע** בוויקישיתוף
* אתר למנויים בלבד אורן הרמן, פופאי, תרד ועובדות מדעיות, באתר הארץ, 30 בינואר 2013
* שלמה פפירבלט, עותק של "תנ"ך הבוגדים" נמכר ביותר מ–44 אלף אירו, באתר הארץ, 12 בנובמבר 2015

הערות שוליים
------------

1. ↑  הבנק המרכזי של אנגליה, Inflation calculator, Bank of England, ‏5 ביולי 2018 (הדף מתעדכן) (באנגלית)
2. ↑  Rick Gekoski, **The Wicked Bible: the perfect gift for collectors, but not for William and Kate**, The Guardian, 25 November 2010
**שדרות שנהאוזר** (בגרמנית: **Schönhauser Allee**) היא השדרה המרכזית של שכונת פרנצלאואר ברג האופנתית, השוכנת במזרח ברלין, גרמניה.

השדרה סמוך לתחנת הרכבת התחתית אברסוואלדר שטראסה
השדרה מתחילה בכיכר רוזה לוקסמבורג בשכונת מִיטֶה, חוצה את פרנצלאואר ברג מדרום לצפון ומסתיימת בגבול השכונה עם שכונת פַּנְקוׂ.

גאוגרפיה
--------

אתרים ראויים לציון הם בית הקברות היהודי, מבשלת הבירה לשעבר שהפכה ל"מבשלת תרבות" וקרויה כך (Kulturbrauerei), ובה הוקם מוזיאון לתולדות גרמניה המזרחית, כנסיית גת-שמנים (Gethsemanekirche), בית הבירה פפרברג (Pfefferberg) ומרכז הקניות ארקדן (Schönhauser Allee Arkaden). במרכזה של השדרה עובר קו הרכבת התחתית מספר 2 (U2), אחד מהקווים המרכזיים של ברלין.

בתקופת גרמניה המזרחית הייתה השדרה מוזנחת, וכתבה שפורסמה בזמנו טענה כי בשדרה ובשכונה אנשים חיים ב"חורים, לא בתים" (Löcher, keine Häuser), אך כיום היא שופצה ומהווה מקור משיכה לצעירים, לאמנים ולסטודנטים. בשדרה, מתחת לתחנת הרכבת התחתית של רחוב אברסוולדר (Eberswalder Straße), נמצא דוכן הנקניקיות המפורסם ביותר של ברלין (החתום על המצאת נקניקיית הקארי הטיפוסית לברלין), ועם נפילת חומת ברלין מיהרו אזרחים מערב גרמנים רבים לטעום מן הנקניקייה, שהייתה חסומה בפניהם במשך 28 שנים.

הסופר היהודי ולדימיר קמינר, המתגורר ברחוב, הוציא ספר סיפורים קצרים מצליח בשם שדרות שנהאוזר, המתאר בהומור את החיים בשדרה ובשכונה.

קישורים חיצוניים
----------------

ויקישיתוף מדיה וקבצים בנושא **שדרות שנהאוזר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4836709-6
* VIAF: 233908422
* WorldCat (עם VIAF): 233908422

 |
**ברוסקטה** (באיטלקית: **Bruschetta**) היא מנת פתיחה במטבח האיטלקי המורכבת מלחם צלוי עליו מגורר שום ומעליו שמן זית ומלח. גרסאות שונות עשויות לכלול תוספת עגבניות, ירקות, שעועית, בשר נקניק או גבינה. באיטליה מכינים ברוסקטה לרוב באמצעות גריל מיוחד המכונה ברוסטולינה.

סוגים
-----

מנה פופולרית היא ברוסקטה עם עגבניות; מחוץ לאיטליה נפוץ מתכון הכולל בזיליקום, עגבנייה טרייה, שום ובצל או מוצרלה. ברוסקטה מוגשת בדרך כלל כחטיף או מתאבן. בחלק מהמדינות, התוספת או הממרח מעל הלחם משווקת כברוסקטה.

במחוז אברוצו באיטליה מוגשת גרסה של ברוסקטה עם סלמי בשם ונטריצינה וממרח. המנה פותחה כדרך להצלת לחם שהחל להתייבש. בטוסקנה המנה נקראת פטונטה והיא מוגשת לרוב ללא תוספות, במיוחד בנובמבר, בכדי לטעום את השמן הראשון של העונה.

היסטוריה
--------

המתכון לברוסקטה התפתח באיטליה במהלך המאה ה-15. עם זאת, ניתן לייחס את המנה לרומא העתיקה, כאשר מגדלי זיתים היו מביאים את הזיתים שלהם לבית בד מקומי וטועמים דגימה מהשמן הטרי שלהם יחד עם פרוסת לחם.

אטימולוגיה
----------

שם העצם ברוסקטה (ברבים: *bruschette*; ברוסקט) מגיע מהפועל בניב הרומנסקו, *bruscare* - "ברוסקייר", המקבילה למילה האיטלקית *abbrustolire* שפירושה 'לצלות', או 'לצלות על גחלים'. קיימים תיעודים עתיקים על קליית לחם והשרייתו בשמן זית טרי, על פי כותבת האוכל דבורה הרץ-סילי, "נוהג עתיק כנראה כרומא עצמה".

* ברוסקטה עם עגבניות קצוצות ובזיליקוםברוסקטה עם עגבניות קצוצות ובזיליקום
* ברוסקטה עם שמן זית ופרושוטוברוסקטה עם שמן זית ופרושוטו

ראו גם
------

* לחם שום
* קרוטונים

קישורים חיצוניים
----------------

ויקישיתוף מדיה וקבצים בנושא **ברוסקטה** בוויקישיתוף

הערות שוליים
------------

1. ↑  "Bruschetta Trio". *Oil and Vinegar company website*. 2015. אורכב מ-המקור ב-2015-12-08. נבדק ב-2015-12-05.
2. ↑  "bruschetta". *Hannah International Foods*. 2010. אורכב מ-המקור ב-2010-02-27. נבדק ב-2010-01-05.
3. ↑  "Fettunta Toasted bread with olive oil". נבדק ב-21 במרץ 2012. `{{cite web}}`:  (עזרה)
4. ↑  Sankalan Baidya. "11 Interesting Facts About Bruschetta". אורכב מ-המקור ב-13 במרץ 2018. נבדק ב-13 במרץ 2018. `{{cite web}}`:  (עזרה)
5. ↑  Ayto, John (2003). *An A to Z of Food and Drink*. Oxford: Oxford University Press. p. 44. ISBN 0192803514.
6. ↑  Hartz-Seeley, Deborah S (21 באוגוסט 2008). "The Toast Of Italy: Bruschetta South Florida Chefs Put Their Own Spin on Traditional Dish". *South Florida Sun-Sentinel*. p. E7. `{{cite news}}`:  (עזרה)
**דוניס ג'מה אבדייאי** (באלבנית: **Donis Xhemë Avdijaj**, נולד ב-25 באוגוסט 1996 באוסנבריק, גרמניה) הוא כדורגלן המשחק בעמדת הקשר בקבוצת TSV הארטברג מהבונדסליגה האוסטרית, כשחקן מושאל מפ.צ. ציריך.

קריירת המועדונים
----------------

לאחר שהבקיע 78 שערים ב-77 משחקים במדי הקבוצות הצעירות של שאלקה 04 צורף אבדייאי לסגל הקבוצה הבוגרת. ב-17 בספטמבר 2014 נכלל בסגל הקבוצה במשחק מול קבוצת צ'לסי במסגרת שלב הבתים של בליגת האלופות, אך לא שותף במשחק. הוא שותף במספר משחקים בקבוצת המילואים של הקבוצה, אך לא בקבוצה הבוגרת.

בינואר 2015 הושאל לקבוצת שטורם גראץ האוסטרית ל-18 חודשים. ב-21 בפברואר ערך את הופעת הבכורה במשחק רשמי, כשעלה כמחליף בדקה ה-81 במשחק נגד קבוצת וינר נוישטט. שתי דקות לאחר שנכנס למשחק בישל שער, שהעלה את הקבוצה ליתרון זמני. חודש לאחר מכן הבקיע את שער הבכורה במשחק נגד קבוצת אדמירה וואקר. בעונתו הראשונה תופקד בעיקר כשחקן באגף השמאלי. הוא השתתף ב-17 משחקים, בהם הבקיע 6 שערים.

בעונת 2015/2016 המשיך לשחק בקבוצה האוסטרית ותופקד במרכז השדה. במהלך חודש אוקטובר סבל מפציעות בירך ובמותניים, פציעות שהשביתו אותו עד לתחילת חודש פברואר. עד לסיום העונה שותף ב-25 משחקים והבקיע שלושה שערים.

לאחר סיום ההשאלה חזר אבדייאי לשאלקה. במהלך סיבוב משחקים שעשתה הקבוצה בסין כהכנה לעונה נפצע במניסקוס.

בינואר 2018 הושאל אבדיאיי לרודה ההולנדית עד לתום עונת 2017/18. בקיץ 2018 סיים אבדיאיי את החוזה בשאלקה וחתם בוילם II מליגת העל ההולנדית. בסיום העונה חתם בקבוצת טרבזונספור על חוזה לעונה אחת.

נבחרת לאומית
------------

באוקטובר 2014 הודיע אבדייאי על סירובו לשחק בנבחרת הצעירה של גרמניה בשל רצונו לייצג את אלבניה. ב-10 בנובמבר 2016 הצטרף לסגל נבחרת קוסובו לקראת משחקה מול נבחרת טורקיה, עקב בעיות בהגשת המסמכים נמנעה ממנו ההשתתפות במשחק.

ב-24 במרץ 2017 אבדייאי ערך את הופעת הבכורה שלו בנבחרת בהפסד 2-1 לאיסלנד במסגרת מוקדמות מונדיאל 2018.

קישורים חיצוניים
----------------

ויקישיתוף מדיה וקבצים בנושא **דוניס אבדייאי** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Donis Avdijaj: Why Did Schalke Send €49 Million Talent to Sturm Graz?, Bleacherreport.com, 14 January 2015
2. ↑  turm Graz vs. Wiener Neustadt 3 - 3, 21 February 2015
3. ↑  Sturm Graz vs. Admira 3 - 1, 21 March 2015
4. ↑  Heidel: "Avdijaj kann hier nicht mehr trainieren", Kicker.de, 5 July 2016 (בגרמנית)
5. ↑  Germany suffers huge blow as 18-year-old Schalke youth star chooses Albania, NBC Sport, 14 October 2014

|  |  |
| --- | --- |
| בקרת זהויות עריכת הנתון בוויקינתונים | 
* GND: 1079826254
* VIAF: 106145003803861340560
* WorldCat (עם VIAF): 106145003803861340560

 |
**ג'ון ארנה סמונדסת' ריסה** (בנורווגית: **John Arne Riise**; נולד ב-24 בספטמבר 1980) הוא כדורגלן עבר נורווגי ששיחק בעמדת המגן השמאלי ושיאן ההופעות בנבחרת נורווגיה. ג'ון הוא אחיו הגדול של ביורן הלגה ריסה, גם הוא בנבחרת נורווגיה ושיחק בעבר בקבוצות סטנדרד ליאז' ופ.צ. בריסל.

קריירה
------

ג'ון ארנה ריסה החל את הקריירה שלו בקבוצת אולסון, ועד מהרה הפך לשחקן הרכב בקבוצה, ששיחקה באותה התקופה בליגת המשנה בנורווגיה. בשנת 1998 השחקן נרכש על ידי מועדון הפאר הצרפתי מונקו והפך כבר בעונתו השנייה לשחקן הרכב מרכזי בקבוצה ושיחק 21 משחקי ליגה ועזר לקבוצה לזכות באליפות צרפת בעונה זו. בעונה שלאחר מכן, החל ריסה את העונה בהרכב הפותח אך מעמדו נחלש בקבוצה לאחר שהביע את רצונו לעזוב את הקבוצה לפרמייר ליג. מספר קבוצות אנגליות, ביניהן בלקברן רוברס, פולהאם ולידס יונייטד, שהגישה את ההצעה הגבוהה ביותר מבין הקבוצות - 6 מיליון לירות שטרלינג, רצו את ריסה בשורותיהן אך לבסוף חתם הנורווגי בקבוצת ליברפול, שהציעה על השחקן 4 מיליון לירות שטרלינג.

ריסה עבר לשורות ליברפול בעונת 2001/2002 ועד מהרה הפך לשחקן הרכב קבוע בקבוצה והגיע עמה למעמדי סגנות הפרמייר ליג ב-2002, זכייה בגביע ה-FA ב-2006, זכייה בליגת האלופות ב-2005 וסגנות ליגת האלופות ב-2007.

במהלך עונת 2007/2008 חלה ירידה משמעותית ביכולתו של ריסה ובעקבות זאת שותף במספר מועט של משחקים. בסיום העונה עבר לשחק ברומא.

ביולי 2011 חתם ריסה במועדון הכדורגל פולהאם, שם משחק אחיו הצעיר בירון הלגה ריסה. ב-21 ביולי 2011 ערך את הופעתו הבכורה בקבוצה נגד קרוסדרס הצפון אירית במסגרת הליגה האירופית. 

ב-1 בספטמבר 2014 חתם בקבוצת אפואל ניקוסיה הקפריסאית לשנתיים. ב-25 במאי 2015 עזב את הקבוצה. 

ב-25 באוגוסט 2015 חתם בדלהי דינאמוס ההודית. ב-11 במרץ 2016 חזר לקבוצת נעוריו אולסון לאחר 18 שנה. ב-14 ביוני 2016 הודיע על פרישה בגיל 35.

קישורים חיצוניים
----------------

ויקישיתוף מדיה וקבצים בנושא **ג'ון ארנה ריסה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

| **נבחרת נורווגיה – יורו 2000** |
| --- |
| 1 מיירה • 
2 ברגדולמו • 
3 ברגסטאד • 
4 ברג • 
5 אנדרסן • 
6 סטראנד • 
7 מיקלנד • 
8 סולבקן • 
9 ט.פלו • 
10 רקדאל • 
11 סקמלסרוד • 
12 אולסן •
13 באקה • 
14 הגם •
15 ריסה •
16 אגן •
17 קארו •
18 איברסן •
19 באקה •
20 סולשיאר •
21 ריסט •
22 ביורנבי •
מאמן: סמב | נורווגיהנורווגיה |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 9071591
* VIAF: 124145970105632251060
* WorldCat: viaf-124145970105632251060

 |
**השיטפונות בדרום אסיה** החלו בחודש יולי 2017, והתרחשו בבנגלדש, הודו, נפאל ופקיסטן. בשיטפונות נהרגו כ-1,300 בני אדם.

על פי המרכז לחקר האפידמיולוגיה של אסונות, בדרום אסיה מתרחשים אירועים דומים לעיתים קרובות, ונגבים חייהם של כ-2,000 בני אדם מדי שנה. עם זאת, השיטפונות של 2017 היו חריגים בעוצמתם.

רקע
---

מונסונים פוגעים בדרום אסיה מדי שנה, בין יוני לספטמבר, אבל עונת המונסון של 2017 הייתה הרבה יותר קשה מקודמותיה, וגררה שיטפונות ומפלי בוץ בקנה מידה שטרם נראה.

לדברי מומחים, אלה השיטפונות הקשים ביותר בדרום אסיה מזה עשורים רבים, עקב הפגיעה במשקים חקלאיים ובשרשרת אספקת המזון.

מניין ההרוגים הרשמי בשיטפונות עומד על 1,288 בני אדם. חייהם של כ-45 מיליון בני אדם נפגעו כתוצאה מהשיטפונות, בהם 16 מיליון ילדים.

על פי המרכז הבינלאומי לחקר שינויי האקלים (ICCCD), השפעת השיטפונות החמירה עקב התחממות עולמית בכדור הארץ.

מדינות שהושפעו
--------------

### בנגלדש

השיטפונות כיסו כשליש משטחה של בנגלדש, בעיקר בחלקים הצפוניים, בצפון-מזרח ומרכז המדינה. על פי יוניצ"ף, נפגעו כ-8.5 מיליון בני אדם.

כ-700,000 בתים ניזוקו או נהרסו, אלפי קילומטרים של כבישים ניזוקו, ושטחים נרחבים מאוד של אדמה חקלאית הוצפו, בעיקר בשדות אורז. עקב הפגיעה נוצר בבנגלדש חשש לרעב המוני.

דווחו כ-140 מקרי מוות מן ההצפות. יותר מחמישים אלף בני אדם נעקרו מבתיהם, זאת בנוסף לשלושים אלף פליטים שברחו מאזור ראקין לאחר העימות שפרץ באוגוסט 2016 (אנ').

### הודו

השיטפונות פגעו בעיקר במדינות צפון הודו, בהן אסאם, מערב בנגל, ביהר ואוטר פרדש.

כ-800,000 בתים ניזוקו או נהרסו, בהם רב-קומות בעיר מומבאי שקרס וגרם למותם של 33 בני אדם.

### נפאל

השיטפונות כיסו כשליש משטחה של נפאל, בעיקר אזורים עניים. על פי יוניצ"ף, נפגעו כ-1.7 מיליון בני אדם, בהם 461,000 שנעקרו מבתיהם.

כ-34,000 בתים ניזוקו, בהם 1,000 שנהרסו לחלוטין.

### פקיסטן

גשמי מונסון גרמו לשיטפונות בעיר קראצ'י, העיר הגדולה ביותר בפקיסטן. עשרות בני אדם נהרגו, רובם כתוצאה מהתחשמלות, והאחרים מקריסת מבנים או טביעה.

קישורים חיצוניים
----------------

ויקישיתוף מדיה וקבצים בנושא **השיטפונות בדרום אסיה** בוויקישיתוף
* יותר מאלף הרוגים בשיטפונות בהודו, נפאל ובנגלדש; העיר מומבאי הוצפה, באתר הארץ, 30 באוגוסט 2017
**טובול קוסטאנאי** הוא מועדון כדורגל קזחי מהעיר קוסטאנאי שבצפון קזחסטן. הקבוצה משחקת נכון להיום בליגה הבכירה בקזחסטן. למרות העובדה כי הקבוצה משחקת בליגה הבכירה בקזחסטן מאז הקמתה ב-1992, הקבוצה זכתה פעמיים באליפות קזחסטן. 

קבוצה זו, כמו מספר רב של קבוצות מברית המועצות לשעבר, שינתה את שמה מספר פעמים במהלך השנים. בין השמות של הקבוצה, למעט "טובול", ניתן למנות את "אוטומוביליסט", "אנרג'טיק" ו"חימקי".

היסטוריה באירופה
----------------

הקבוצה הופיעה לראשונה במפעל אירופי בגביע האינטרטוטו בשנת 2003, אז הגיעה עד השלב השלישי כשהיא עוברת את קבוצות פולוניה ורשה מפולין וסיינט טרויידן הבלגית כאשר היא מפסידה בסיבוב השלישי לקבוצת SV פסשינג האוסטרית.

בגביע אופ"א בעונת 2006/2007 הקבוצה פגשה כבר בסיבוב המוקדמות הראשון את קבוצת פ.צ. בזל השווייצרית, מולה הפסידה טובול. בגביע האינטרטוטו בעונת 2007 הקבוצה עברה באופן מפתיע את קבוצות זסטפוני הגאורגית וסלובן ליברץ הצ'כית בדרך למשחקי הסיבוב השלישי מול קבוצת OFI כרתים היוונית, כאשר הקבוצה זוכה בסופו של דבר ומוכתרת כאחת מ-11 הקבוצות הזוכות באינטרטוטו ובכרטיס לסיבוב המוקדמות השני של גביע אופ"א, אז הוגרלה מול הקבוצה הפולנית דיסקובוליה גרודז'יסק, לה הפסדיה בשני משחקי הגומלין והודחה מהמפעל.

שחקנים מפורסמים
---------------

* קזחסטןקזחסטן פרחאדבק איריסמטוב
* אוזבקיסטןאוזבקיסטן אולוגבק באקאייב
* קזחסטןקזחסטן דנייאר מוקאנוב
* קזחסטןקזחסטן קאיראט נורדאולטוב
* קזחסטןקזחסטן נורבול זומאסקאליאב
* קזחסטןקזחסטן סרגיי סקוריח
* קזחסטןקזחסטן רוסלאן באלטייב
* קזחסטןקזחסטן סרגיי אוסטאפנקו
* טורקמניסטןטורקמניסטן דידרקליש אוראזוב
* זימבבואהזימבבואה אפרים מאזארורה
* בלארוסבלארוס אולג סטראחאנוביץ'

תארים
-----

* **אליפות הסופר-ליג הקזחי** (2): 2010, 2021
* **גביע האינטרטוטו** (1): 2007

קישורים חיצוניים
----------------

* אתר האינטרנט הרשמי של טובול (ברוסית)

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

| קזחסטןקזחסטן ליגת העל הקזחית, עונת 2022 |
| --- |
| 

|  |
| --- |
| אטיראו • אוקז'טפס • אורדבסי • אסטנה • אקז'אייק • אקסו • טראז • טובול • טוראן • מקתראל • קאיראט אלמטי • קאספיי • קזלז'אר • שחטיור קרגנדה |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 238752124
* WorldCat (עם VIAF): 238752124

 |
**אנטולי פטרוביץ' בוגורסקי** (ברוסית: **Анатолий Петрович Бугорский**; נולד ב-25 ביוני 1942), הוא פיזיקאי רוסי שעסק בפיזיקת חלקיקים ופרש. הוא ידוע בשל ששרד תאונת קרינה ב-1978, כאשר קרן פרוטונים עתירת אנרגיה ממאיץ חלקיקים עברה במוחו.

התאונה
------

כחוקר במכון לפיזיקה של אנרגיה גבוהה, שברוסיה עבד אנטולי בוגורסקי עם מאיץ החלקיקים הגדול ביותר בברית המועצות, הסינכרוטרון U-70. ב-13 ביולי 1978, בוגורסקי בדק ציוד שלא עבד וביקש להיכנס אל תוך המאיץ לאזור המסוכן ביותר, לכן ביקש שיכבו את המאיץ כפי שנוהלי הבטיחות אמרו, כשהגיע לבדוק מה פשר הבעיה ראה שהמאיץ כבוי. בוגורסקי רכן מעל הציוד כשהוא שם את ראשו בנתיב קרן פרוטונים בעוצמת 76 GeV. לפי דיווחו, הוא ראה הבזק "בהיר יותר מאלף שמשות", אך לא חש בכאב. הקרן עברה דרך החלק האחורי של ראשו, האונות העורפיות והרקתיות האוזן התיכונה השמאלית ויצאה דרך הצד השמאלי של אפו. החלקים שנחשפו לקרינה בראשו קיבלו מנה מקומית של 200,000 עד 300,000 רנטגנים. בוגורסקי הבין את חומרת הדבר, אבל המשיך לעבוד על הציוד התקול, ובתחילה בחר שלא לספר לאיש מה קרה.

אחרית דבר
---------

החצי השמאלי של פניו של התנפח לבל הכר, ובמהלך הימים הבאים, העור החל להתקלף, בכך נחשף הנתיב שקרן הפרוטונים שרפה אותו.

כיוון שהאמינו שקיבל מנת קרינה קטלנית הוא נלקח למרפאה במוסקבה כדי שהרופאים יוכלו לראות ולחקור את מותו המצופה אך להפתעתם, בוגורסקי שרד.

הוא סיים את הדוקטורט שלו, והמשיך לעבוד כפיזיקאי חלקיקים. כמעט ולא נצפה שום נזק ליכולות הקוגניטיביות של בוגורסקי, אך הוא כן איבד את שמיעתו באוזן השמאלית והיא הוחלפה בטנטון, כל צידו השמאלי של פניו נהפך למשותק, כתוצאה מההרס המוחלט של העצבים בצד ההוא.

חיים אישיים
-----------

בוגורסקי נשוי לורה ניקולייבנה, ויש להם בן, פיטר.

ראו גם
------

* הקרנת פרוטונים
* פיניאס גייג'

הערות שוליים
------------

1. ↑  "If You Stuck Your Head in a Particle Accelerator ..." *Discover Magazine* (באנגלית). נבדק ב-2021-08-18.
2. ↑  Hit by a Particle Accelerator Beam
3. 1 2 3  Геннадий Дерновой [Gennady Dernovoi] (23 בינואר 1998). Персональный Чернобыль Анатолия Бугорского [Anatoli Bugorski's Personal Chernobyl] (ברוסית). Izvestiya newspaper (originally), re-published by Экологическая правда. אורכב מהמקור ב-25 באפריל 2012. נבדק ב-28 באוקטובר 2011. `{{cite web}}`:  (עזרה)תחזוקה - ציטוט: unfit URL (link)
4. ↑  Thoughty2-Arran, This Man Put His Head Inside a Particle Accelerator and Something Strange Happened, יוטיוב, ‏22 באפר' 2022
5. ↑  ג'ואל פרוהילך, What Happens If You Stick Your Head in a Particle Accelerator?

|  |  |
| --- | --- |
| בקרת זהויות עריכת הנתון בוויקינתונים | 
* GND: 1067759514
* VIAF: 314874532
* WorldCat: viaf-314874532

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אנטולי בוגורסקי"**.
**אורלץ** (ברוסית:**Орлец**) הייתה סדרת לווייני ריגול שפותחה בברית המועצות ושיגוריה נמשכו ברוסיה. בסך הכול שוגרו 10 לוויינים: 8 מדגם "דון" ("אורלץ 1") ו-2 מדגם "יניסיי" ("אורלץ 2").

פיתוח לוויין ריגול מדגם חדש החל במרכז הטילים והחלל פרוגרס בשנת 1979. מטרת הפיתוח הייתה לשפר ולהרחיב מידע שניתן היה לקבל מלוויין מדגם יאנטר 2K. רק בשנת 1989 בוצע שיגור ראשון שעבר בהצלחה.

הלוויין היה מצויד ב-8 יחידות נחיתה שהחזירו את הצילומים לכדור הארץ. רגישות הצילום הייתה 0.95 מ'. הלוויין היה מצויד במצלמה פנורמית. משקל הלוויין היה 6,530 ק"ג. בשנים 1989–1993 בוצעו שיגורים בתדירות שנתית ולוויין היה פעיל כ-60 ימים. בהמשך התידרות ירדה אך משך פעלות הלוויינים גדל לכ-120 ימים. כל השיגרוים בוצעו מקוסמודרום בייקונור בעזרת משגר מדגם סויוז U. השיגור האחרון בשוצע בשנת 2006.

בשנת 1994 בוצע שיגור ראשון של לוויין מדגם "דון" שהיה דגם משופר של לוויין מהדור הראשון. הוא כלל 22 יחידות נחיתה והיה מתוכנן ל-180 ימי עבודה. משקל הלוויין גדל ל-10,500 ק"ג. לכן הוא היה ניתן לשיגור על ידי משגר חזק יותר ונבחר דגם זניט 2 שהיה מיוצר באוקראינה. שיגור נוסף בוצע בשנת 2000 ולאחר מכך שיגורים הופסקו בעקבות חוסר רצון לנצל משגר אוקראיני לטובת שיגור לווייני ריגול. בשנת 2001 חברת Land Info International LLC מארצות הברית החלה לספק צילומים שבוצעו בעזרת לווייני "דון". בעקבות כך סודיות ממבנה החללית הוסר.

כל הלוויינים קיבלו שם "קוסמוס".

קישורים חיצוניים
----------------

* תיאור מפורט של הלוויינים (ברוסית)
* תיאור מבנה הלוויין (דף 45) (ברוסית)
* תיאור הלוויים ושיגורים
* תיאור לוויין דון
* תיאור לוויין יניסיי
**אלברט גיירג אפוני, רוזן נאגיאפוני** (בשם מלא בהונגרית: **Nagyapponyi Albert György Apponyi**‏, 29 במאי 1846 וינה – 7 בפברואר 1933 ז'נבה) היה פוליטיקאי, סופר וכותב זכרונות הונגרי, נואם מוכשר, בן למשפחה אריסטוקרטית הונגרית ותיקה, יליד אוסטריה. כיהן בין השאר כשר החינוך בימי הממלכה ההונגרית בעת הממלכה הדואלית. היה חבר האקדמיה ההונגרית למדעים. היה חבר באגודת קישפלודי.

רקע משפחתי
----------

אלברט אפוני נולד ב-1846 בבווינה כבן למשפחת בעלי אחוזות הידועה כבעלת פריווילגיות עוד מהמאה ה-13.
אביו היה הרוזן גיירג אפוני, קנצלר הונגריה בשנים 1846–1848.

פעילותו הפוליטית
----------------

אלברט אפוני התחיל את דרכו הפוליטית בשנת 1872 כשנבחר לראשונה בפרלמנט ההונגרי ברשימת המפלגה של
פרנץ דיאק ומטעם העיר יאסברן (Jászberény). עם הפסקה קצרה נשאר חבר בפרלמנט עד שנת 1918.
בשנת 1878 הפך למנהיג "האופוזיציה המאוחדת" שכללה את המפלגות שהתנגדו לדואליזם האוסטרו-הונגרי.
בשנת 1899 נכנס לממשלה הליברלית.

בשנים שלפני פרוץ מלחמת העולם הראשונה נמנה עם ארבעת האריסטוקרטים שהשפיעו רבות על הזירה הפוליטית והמדינית ההונגרית, יחד עם הרוזנים דיולה אנדראשי, אישטוון טיסה ומיהאי קארואי.
בין 31 באוקטובר 1901- 6 בנובמבר 1903 היה יושב ראש בית הנבחרים ההונגרי.

בסוף שנת 1903 עזב את המפלגה הליברלית וחזר לאופוזיציה, כחבר במפלגה הלאומית.
ב-1904 הנהיג את המפלגה העצמאית, עד לסוף מלחמת העולם הראשונה.
בין 8 באפריל 1910 ל-17 בינואר 1910 כיהן כשר החינוך והדתות. באותה שנה (1910) הצטרף למפלגה הקושוטיסטית והחל משנת 1914 היה למנהיגה.
שוב היה שר החינוך ב-15 ביוני 1918 - 8 במאי 1918.
שמו נקשר ב"**חוק אפוני**" שביקש לכפות את ההוראה בשפה ההונגרית בכל בתי הספר ברחבי הונגריה רבתי, ועורר משום כך את זעם הקבוצות האתניות האחרות במדינה.
אחרי המלחמה היה ראש המשלחת ההונגרית בועידת השלום בפריז בשנים 1919-1920.לאחר מכן ניהל את המשלחת ההונגרית בחבר האומות, עד יום מותו.

פרט לעיסוקיו הפוליטיים והדיפלומטיים התעניין אפוני בתחומים מגוונים - בלשנות, ספרות, פילוסופיה ומוזיקה. דיבר בצורה שוטפת שש שפות.

נפטר ב-7 בפברואר 1933 בז'נבה בעת שחיכה לפתיחה מחדש של הוועידה לפירוק הנשק במסגרת חבר האומות.

כתביו
-----

אלברט אפוני בוועידת טריאנון, 1920
* 1912 "זכרונות מחייו של מדינאי. אחרי ארבעים שנות פעילות פרלמנטרית".
* "חוויות והישגים"
* 1921 *Hungarian foreign policy*("מדיניות החוץ ההונגרית") (באנגלית)
* 1922 *Ötven év. Ifjúkorom. – Huszonöt év az ellenzéken* ("חמישים שנה. נעורי. עשרים וחמש שנה באופוזיציה" ((בהונגרית)
* The Memoirs of Count Apponyi (פורסמו באנגלית ב-1935)
* *Esthetics and Politics, the Artist and the Statesman*

קישורים חיצוניים
----------------

ויקישיתוף מדיה וקבצים בנושא **אלברט אפוני** בוויקישיתוף
* אלברט אפוני, באתר אנציקלופדיה בריטניקה (באנגלית)

הערות שוליים
------------

1. ↑  Stoica, Vasile (1919). *The Roumanian Question: The Roumanians and their Lands*. Pittsburgh: Pittsburgh Printing Company. p. 27.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257698005171
* BIBSYS: 2134720
* BnF: cb112338931 (data)
* GND: 118645501
* ICCU: LO1V150600
* ISNI: 0000 0000 8342 5514
* LCCN: n2006061511
* NKC: xx0270272
* NLG: 224470
* NTA: 07200133X
* SUDOC: 080848095
* Trove: 1247679
* VcBA: 495/91992
* VIAF: 29526895
* WorldCat: lccn-n2006061511

 |
**אמפיפארק באר שבע** (וכן: אמפיתיאטרון באר שבע) הוא אמפיתיאטרון ומתחם הופעות שממוקם בפארק נחל באר שבע. הוא משתרע על פני 104 דונם שהם כ-2% משטח הפארק. בנייתו של האמפיפארק הסתיימה באוקטובר 2013. הוא הגדול ביותר והמאובזר ביותר בישראל. עלות הקמתו נאמדה בכ-60 מיליון ש"ח.

תכנון ובנייה
------------

האמפיפארק נבנה ביוזמתה של עיריית באר שבע ובשיתוף עם חברות הבת שלה, בהן כיוונים - החברה לתרבות הפנאי באר שבע, רשות הניקוז "שקמה בשור", הקרן הקיימת לישראל, משרד השיכון וארגון JNF ארצות הברית.

תכנונו של האמפיפארק בוצע על ידי משרד אדריכלים בראשותו של האדריכל גדעון שריג. התכנון הסתיים בשנת 2010.

האמפיפארק נבנה על גבעה מלאכותית שגובהה 13 מטרים ושטחה הוא 57 דונם בלב פארק נחל באר שבע]. עבודות העפר כללו כ-500,000 מטר מעוקב אדמה, שהובאה מאזור באר שבע וממאגר מים נבטים שנבנה במקביל.

לאחר השלמת עבודות העפר, החלה בניית האמפיפארק עצמו ועבודות הפיתוח. עבודות הבנייה הסתיימו באוקטובר 2013. המתחם נחנך בהופעה של הזמר שלמה ארצי ב-24 באוקטובר 2013.

מרכיבי מתחם האמפיפארק
---------------------

האמפיפארק כולל מתחם מופעים מגודר המכיל בין 10,000 ל-12,000 מקומות ישיבה, מהם כ-4,000 מושבים קבועים והשאר במדשאה שמסביב. אל המתחם מובילות שלוש כניסות קהל ובמרכזו ניצבת במה בשטח 665 מ"ר. מעל לבמה אלמנט תאורה המתנשא לגובה של 42 מטרים ובנוי מברזל וכבלי פלדה שעליהם נורות LED, המציגות בשעות החשיכה מופע אור המסמן את המתחם מרחוק.
במקום ישנן רחבות דשא חיצוניות לאירוח כנסים ואירועים גדולים, מבני שירותים ותשתית לפריסת עמדות שירותים ניידים.
מחוץ למתחם המגודר, ניצבות שלוש במות קטנות הנקראות "אמפי-דשא" המיועדות להכיל עד 6,000 אנשים כל אחת, מתחמי פיקניק מוצלים, שבילי הליכה, שבילי אופניים ומתקני משחק.

גלריה
-----

* עמוד התאורה - סימן ההיכר של הפארק עמוד התאורה - סימן ההיכר של הפארק
* מדשאות האמפיפארק מדשאות האמפיפארק
* גן משחקים גן משחקים
* מבט מהצד מבט מהצד

ראו גם
------

* נווה מדבר עירוני

קישורים חיצוניים
----------------

ויקישיתוף מדיה וקבצים בנושא **אמפיפארק באר שבע** בוויקישיתוף
* 

* אתר האינטרנט הרשמי של אמפיפארק באר שבע
* חוברת מידע- פארק נחל באר שבע
* דף הפייסבוק של אמפיפארק באר שבע
* אמפיפארק באר שבע, אתר עיריית באר שבע
* אמפיפארק באר שבע, חברת "כיוונים"

הערות שוליים
------------

1. ↑  דורון לביא וגילאת בניאד, ניתוח עלות-תועלת: פארק נחל באר שבע, **הרשת הגאוגרפית** 6, 2013, עמ' 19–31.
2. ↑  יונתן קנטי‏, אמפיפארק באר-שבע: הכישלון הגדול של העירייה, באתר וואלה!‏, 01 בנובמבר 2013
3. ↑  נעמה ריבה, חג האורות בבאר שבע נמשך כל השנה: לילות הזויים בבירת הנגב, באתר Xnet‏, 29 בנובמבר 2013
**יז'י הנריק דודק** (בפולנית: **Jerzy Henryk Dudek**; נולד ב-23 במרץ 1973 בריבניק, פולין) הוא כדורגלן עבר פולני ששיחק בעמדת השוער ובנבחרת פולין.

קריירה
------

התחיל את הקריירה המקצוענית בקבוצות הפולניות קונקורדיה קנורוב וסוקול טיצ'י. ב 1996 עבר לשחק בקבוצת פיינורד שבהולנד.

ב-31 באוגוסט 2001 חתם בקבוצת ליברפול כמחליף לשוערה הקודם של הקבוצה, סאנדר ווסטרבלד. לאחר שסבל מהופעות חלשות במסגרת מונדיאל 2002 ובשערה של ליברפול בתחילת עונת 2002/2003 הפך לשוער המשנה, אך חזר להרכב לאחר זמן מה בעקבות פציעת שוערה השני של ליברפול כריס קירקלנד.

ב־25 במאי 2005, דודק הפך לגיבור של ליברפול אחרי הופעה מדהימה בשערה של הקבוצה במשחק הגמר של ליגת האלופות נגד האיטלקית מילאן באיסטנבול, טורקיה. במהלך המשחק הציל מספר שערים בטוחים, ובדקה ה117 של המשחק מנע מחלוץ מילאן, אנדריי שבצ'נקו, להבקיע את שער הניצחון לאיטלקים. המשחק נגמר בתוצאה 3:3 בסיום 120 דקות, והקבוצות נשלחו לדו-קרב של בעיטות הכרעה מ11 מטרים. דודק עצר שתי בעיטות וזכה יחד עם ליברפול בגביע.

במסגרת בעיטות ההכרעה, דודק ביצע "טקס" לפני כל בעיטת שחקן יריב, כאשר התנועע על קו השער בצורה מוזרה ומבלבלת, שבסופו של דבר התגלתה כיעילה ביותר, למרות מחאתם של שחקני מילאן.

בריאיון לאחר המשחק, ציין דודק כי למד את התנועות שביצע בזמן בעיטות ההכרעה משוער העבר של ליברפול, ברוס גרובלאר.

בקיץ 2007 עבר דודק לריאל מדריד, ושימש אותה כשוערה השני עד לעזיבתו ב-21 במאי 2011 במשחק סיום העונה של הקבוצה בניצחון 8-1 על אלמריה.

לאחר שעזב את ריאל מדריד הודיע דודק על פרישה ממשחק בקבוצות, אך הודיע כי יישאר שוער נבחרת פולין לפחות עד לסיום יורו 2012. ב-4 ביוני 2013 שיחק במשחקו האחרון בנבחרת.

חיים פרטיים
-----------

דודק נשוי למירלה ואב ל-3 ילדים, אלכסנדר, ויקטוריה ונטליה.
אביו עבד ככורה. 
דודק פתח אקדמיה לכדורגל יחד עם אחיו, דריוש, שהיה גם הוא כדורגלן.

תארים
-----

### פיינורד

* ליגת העל ההולנדית - 1998/1999
* מגן יוהאן קרויף - 1999

### ליברפול

* גביע הפוטבול ליג - 2002/2003
* ליגת האלופות - 2004/2005
* הסופר קאפ האירופי - 2005
* גביע ה-FA  
 - 2005/2006
* מגן הקהילה - 2006

### ריאל מדריד

* לה ליגה - 2007/2008
* גביע המלך הספרדי - 2010/2011
* הסופר קאפ הספרדי - 2008

קישורים חיצוניים
----------------

ויקישיתוף מדיה וקבצים בנושא **יז'י דודק** בוויקישיתוף
* 

* אתר האינטרנט הרשמי של יז'י דודק

* פרופיל, באתר Transfermarkt

* פרופיל, באתר Fussballdaten.de (בגרמנית)

* פרופיל, באתר Soccerway

* פרופיל, באתר BDFutbol

* פרופיל, באתר National Football Teams

* פרופיל, באתר FootballDatabase.eu

| **נבחרת פולין – מונדיאל 2002** |
| --- |
| 1 דודק • 
2 קלוס • 
3 ז'ילינסקי • 
4 מיכל ז'בלקוב • 
5 רז'נסה • 
6 הייטו • 
7 שבירצ'בסקי • 
8 קוהארסקי • 
9 קרישאולוביץ' • 
10 קלוז'ני • 
11 אוליסדבה • 
12 מיידאן •
13 גלובצקי • 
14 מרצ'ין ז'בלקוב •
15 ולדוך •
16 מוראבסקי •
17 א.בונק •
18 קז'ינובק •
19 ז'וראבסקי •
20 י.בונק •
21 קוז'מינסקי •
22 מאטיסק •
23 שיביק •
מאמן: אנגל | פוליןפולין |

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 3957 5274
* LCCN: nb2017013531
* NLP: A31840644
* VIAF: 311427950
* WorldCat: lccn-nb2017013531

 |
תפוחית על עץ
**תפוחית מצויה** (שם באנגלית: Common Linnet; שם מדעי: *Linaria cannabina*) היא ציפור קטנה וחומה ממשפחת הפרושים, בעלת מקור קצר ועבה. לרוב התפוחיות יש כתמים אדומים או ורודים.

התפוחית שוהה בישראל באופן קבוע ונמצאת בישראל בעיקר בגולן, בגליל, בהרי הכרמל והרי יהודה. בעונת הסתיו התפוחית נמצאת בקבוצות, לעיתים יחד עם פרושים אחרים וניתן למצוא אותה במישור החוף ואף בנגב. באביב היא חוזרת לאזורי ההרים. התפוחית המצויה נמצאת בשדות בר מישוריים ופתוחים בהם עשבים ושיחים, יערות דלילים ובעיקר בקרחות ושולי היער, מטע, פרדס, כרמים, פארקים וגנים גדולים. מזונה העיקרי הוא זרעים וזירעונים ממגוון רחב של פרחים ושיחים. התפוחית מגוונת את מזונה בניצנים שונים, בפירות ובמגוון רחב של חרקים וחסרי חוליות. תוחלת חיים של התפוחית היא כתשע שנים.

תכונות מורפולוגיות
------------------

התפוחית המצויה היא ציפור בגודל קטן עד בינוני. לתפוחית יש גזרה דקה, זנב ארוך ומקור בצבע אפור. אורכה של הציפור הוא 13–14 ס"מ, ומשקלה הוא 15 -21 גרם.

מוטת כנפיים של הציפור הוא 25.5-21 ס"מ. מקור התפוחית קצר ועבה ומתאים לאכילת זרעים. הצבע של התפוחית הוא חום. ראש התפוחית אפור וכתם בהיר בלחייה. צווארה לבנבן. הזכר בולט באביב בצבעיו הוורודים והאדמדמים הן במצחו והן בחזהו. גבו וכנפיו בצבע חום ערמוני בשאר ימות השנה. התפוחית ממין נקבה דומה לזכר אך ללא גוונים אדומים. לתפוחית יכולת שירה והיא שרה בזמן שהיא עפה.

התנהגות
-------

### רבייה

התפוחית המצויה מתרבה מאמצע אפריל עד תחילת אוגוסט. הקשר בין בני הזוג יציב ונמשך מעבר לתקופת הקינון. הזכר נוכח באופן קבוע באזור הקרוב לקן ומפגין בעלות על ידי שירתו, סימור נוצות הראש והחזה, ופרישת הכנפיים לצדדים סביב הנקבה. הקן אותו התפוחית ממין נקבה בונה מורכב מענף של עץ או שיח ומרופד בשורשים, פרווה ונוצות. הדגירה נמשכת בין 10 ל-14 ימים. הנקבה דוגרת לבד והזכר נמצא במשך זמן זה במרחק מהקן. כאשר הביצים בוקעות התפוחית מטילה בין 4–6 ביצים שצבען כחלחל-לבן, והן מסומנות בפסים ורודים או סגולים. עם בקיעת הגוזלים הזכר מאכיל את הנקבה והיא מאכילה את הגוזלים. לאחר מספר ימים שני ההורים מביאים אוכל לגוזלים הכולל גושי זרעים שרוככו בזפק והודבקו בריר. כעבור כשבועיים פורחים הגוזלים מהקן.

לקריאה נוספת
------------

* היינצל פייטר פרסלאו, "הציפורים, מגדיר שדה שלם לציפורי אירופה והמזרח התיכון, בהוצאת "הקיבוץ המאוחד", 1975
* תפוחית מצויה מתוך אתר הצפרות הישראלי, 2017
* תפוחית מצויה מתוך אתר המרכז לטיפוח ציפורי הבר בחצר ובגינה, 2017

קישורים חיצוניים
----------------

ויקישיתוף מדיה וקבצים בנושא **תפוחית מצויה** בוויקישיתוף
* תפוחית מצויה, באתר ITIS (באנגלית)
* תפוחית מצויה, באתר NCBI (באנגלית)
* תפוחית מצויה, באתר Animal Diversity Web (באנגלית)
* תפוחית מצויה, באתר GBIF (באנגלית)

הערות שוליים
------------

1. ↑  תפוחית מצויה באתר הרשימה האדומה של IUCN
2. ↑  תפוחית מצויה מתוך אתר הצפרות הישראלי, 2017
3. ↑  תפוחית מצויה מתוך אתר הצפרות הישראלי, 2017
פירוש נוסף ערך זה עוסק באפיפיור. אם התכוונתם לפילוסוף, ראו סימפליקיוס (פילוסוף).

**סימפליקיוס** (בלטינית: **Simplicius**; מת ב-2 או 10 במרץ 483) כיהן כאפיפיור משלהי חודש נובמבר או ראשית דצמבר 468 ועד מותו ב-483. לאחר מותו הוכרז כקדוש נוצרי.

חייו
----

סימפליקיוס נולד בטיבולי שבאיטליה והיה בנו של קסטינוס. הוא נבחר לתפקיד האפיפיור ב-25 בפברואר 468, עשרה ימים לאחר מותו של האפיפיור הקודם, הילריוס.

סימפליקיוס השתתף בוועידת כלקדון במסגרתה התנגד לדוקטרינה המונופיזיטית ולטענה לפיה מעמד הפטריארכים המזרחיים והאפיפיור (בישוף רומא) זהה.

בתקופת כהונתו כאפיפיור נפלה האימפריה הרומית המערבית ושכירי חרב ההרולים הדיחו את רומולוס אוגוסטולוס, אחרון קיסרי האימפריה, והכריזו על אודואקר כמלך ממלכת איטליה בשנת 476.

סימפליקיוס המשיך לכהן בתקופת אי-יציבות זו בניסיון לבסס את מעמד האפיפיור כראש הכנסייה במערב אירופה. ברומא עצמה יזם רפורמות שלטוניות והקים את כנסיית סנטה ביביאנה.

לאחר מותו הוכרז כקדוש נוצרי ויום חגו הוא 10 במרץ.

קישורים חיצוניים
----------------

ויקישיתוף מדיה וקבצים בנושא **סימפליקיוס** בוויקישיתוף
* סימפליקיוס, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**הילריוס** | **אפיפיור(רשימת האפיפיורים)** | **הבא**:**פליקס השלישי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007291270505171
* BNE: XX1613775
* GND: 119221314
* ICCU: LO1V188936
* ISNI: 0000 0003 6680 8419
* LCCN: n2004022573
* NKC: skuk0005266
* NLP: A28196879
* NTA: 074192396
* RERO: 02-A020097410
* VIAF: 232105749
* WorldCat: lccn-n2004022573

 |
**אלסד זברוטיץ'** (במונטנגרית: **Elsad Zverotić**; נולד ב-31 באוקטובר 1986 בבראן שביוגוסלביה) הוא כדורגלן מונטנגרי המשחק בעמדות הקשר האחורי והמגן הימני בקבוצת אראו. הוא מלך ההופעות של נבחרת מונטנגרו בכל הזמנים עם 60 הופעות (נכון לינואר 2019).

קריירת מועדונים
---------------

זברוטיץ' התחיל את הקריירה המקצוענית שלו בבאצנהייד מהליגות הנמוכות בשווייץ בהיותו בן 17. הוא ערך 30 הופעות ליגה במועדון, בהן הבקיע שני שערים, ולאחר עונה אחת עבר לוויל מהליגה השווייצרית השנייה. בוויל הוא שיחק בתפקיד הגנתי יותר, וערך 114 הופעות ליגה, בהן הבקיע שני שערים, בארבע העונות בהן שיחק במועדון. לקראת עונת 2008/2009 עבר זברוטיץ' ללוצרן מליגת העל השווייצרית. בשלוש עונותיו במועדון ערך 84 הופעות ליגה והבקיע שני שערים. ב-14 ביולי 2010 הגיע להתרשמות בלסטר סיטי מהפוטבול ליג צ'מפיונשיפ, אך בסופו של דבר נשאר בלוצרן. בקיץ 2011 חתם ביאנג בויז ברן, קבוצה נוספת מליגת העל השווייצרית. בשלב הבתים של הליגה האירופית לעונת 2012/2013 הבקיע שער זכור בתיקו 2-2 נגד ליברפול באצטדיון אנפילד. ב-2 בספטמבר 2013 חתם זברוטיץ' בפולהאם מהפרמייר ליג על חוזה לשנתיים עם אפשרות לשנה נוספת. הוא ערך 16 הופעות ליגה בלבד במועדון וב-16 בפברואר 2015 עזב את הקבוצה. לאחר מכן חזר לליגת העל השווייצרית וחתם בסיון.

קריירה בינלאומית
----------------

ב-27 במאי 2008 ערך זברוטיץ' את הופעת הבכורה שלו בנבחרת מונטנגרו, כששיחק 60 דקות בניצחון 3-0 על נבחרת קזחסטן במשחק ידידות. ב-7 בספטמבר 2010 הבקיע את שער הבכורה שלו בנבחרת, שער בדקה ה-35 בניצחון 1-0 על נבחרת בולגריה במסגרת מוקדמות יורו 2012.

קישורים חיצוניים
----------------

ויקישיתוף מדיה וקבצים בנושא **אלסד זברוטיץ'** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt